CELEX: 62017TN0186
Language: bg
Date: 2017-03-23 00:00:00
Title: Дело T-186/17: Жалба, подадена на 23 март 2017 г. — Unipreus/EUIPO — Wallapop (wallapop)

22.5.2017   
            
            
               BG
            
            
               Официален вестник на Европейския съюз
            
            
               C 161/34
            
         Жалба, подадена на 23 март 2017 г. — Unipreus/EUIPO — Wallapop (wallapop)
   (Дело T-186/17)
   (2017/C 161/49)
   Език на жалбата: испански
   
      Страни
   
   
      Жалбоподател: Unipreus, SL (Lleida, Испания) (представител: C. Rivadulla Oliva, abogado)
   
      Ответник: Служба на Европейския съюз за интелектуална собственост (EUIPO)
   
      Друга страна в производството пред апелативния състав: Wallapop, SL (Барселона, Испания)
   
      Данни за производството пред EUIPO
   
   
      Заявител: другата страна в производството пред апелативния състав
   
      Спорна марка: фигуративна марка на Европейския съюз със словния елемент „wallapop“ — Заявка за регистрация № 13 268 941
   
      Производство пред EUIPO: производство по възражение
   
      Обжалвано решение: решение на пети апелативен състав на EUIPO от 18 януари 2017 г. по преписки R 2350/2015-5 и R 2530/2015-5
   
      Искания
   
   Жалбоподателят моли Общия съд:
   
               —
            
            
               да постанови решение, с което да измени обжалваното решение, като откаже регистрацията на марка на Европейския съюз „wallapop“ (№ 13 268 941) за следните услуги от клас 35: „Онлайн търговски услуги, по-конкретно управление на онлайн пазари за купувачи и продавачи на стоки и услуги; Услуги за онлайн търговия, при които продавачи публикуват продукти или услуги за продажба и при които преговорите за цени и/или стойности, уреждането на покупка и правенето на графици за доставка на стоки и услуги се извършва чрез интернет, за да се улесни продажбата на стоки и услуги от трети лица; Осигуряване на оценена обратна връзка и рейтинги на стоки и услуги на продавачи, стойност и цени на стоки и услуги на продавачи, изпълнение на купувачи и продавачи, доставка и цялостен опит, свързан с тях; Предоставяне на онлайн рекламен наръчник, в който може да се търси, съдържащ стоките и услугите на онлайн търговци; Предоставяне на онлайн база данни за оценки за купувачи и продавачи с възможност за търсене; Услуги по изследване на пазара; Услуги по разследване, изготвяне на доклади, консултации и осведомяване в областта на поведението на пазара; Услуги по доставяне на търговска информация относно продукти и/или услуги, оценка и класификация на този вид продукти и услуги, както и относно купувачите и продавачите на този вид продукти и/или услуги; Услуги по търсене, компилиране, систематизация, обработка и доставка на търговска информация на трети лица“.
            
         
               —
            
            
               да осъди EUIPO да заплати съдебните разноски по настоящото производство.
            
         
      Изложено основание
   
   
               —
            
            
               Нарушение на член 8 от Регламент № 207/2009. По-специално в тази връзка се твърди, че решението си апелативният състав не е дал правилно тълкуване на посочената разпоредба във връзка с конфликтните услуги в марките „WALA“ и „WALLAPOP“, в светлината на тълкувателните критерии, изведени от решението от 29 септември 1998 г., постановено по дело C-39/97, Canon Kabushiki Kaisha/Metro-Goldwyn Mayer (EU:C:1998:342).